(Musikk)
For omtrent 43 000 år siden
døde en ung hulebjørn i de bølgende åsene
på den nordvestlige grensen av dagens Slovenia.
Tusen år senere dør en mammut i Sør-Tyskland.
Noen få århundrer senere dør en gåsegribb også
i det samme området.
Og vi vet nesten ingenting om hvordan disse dyrene møtte sin død,
men disse forskjellige skapningene spredd over både tid og sted
delte en bemerkelsesverdig skjebne.
Etter at de døde ble en knokel fra hver av deres skjelett
utformet av menneskehender
til en fløyte.
Tenk på det et øyeblikk.
Tenk at du er en huleboer for 40 000 år siden.
Du har mestret ild.
Du har bygget enkle jaktverktøy.
Du har lært å lage klær av dyreskinn
for å holde deg varm om vinteren.
Hva ville du valgt å finne opp nå?
Det virker absurd at du ville finne opp fløyten,
et redskap som lagde ubrukelige vibrasjoner i luftmolekyler.
Men det er akkurat det våre forfedre gjorde.
Dette viser seg å være overraskende vanlig
gjennom innovasjonens historie.
Noen ganger blir ting oppfunnet
fordi de vil holde seg i live eller mate barna
eller erobre landsbyen ved siden av.
Men like ofte
kommer nye ideer frem
simpelthen fordi de er moro.
Og her er det virkelig rare:
mange av de lekne men tilsynelatende betydningsløse oppfinnelsene
endte opp med å starte betydningsfulle forvandlinger
i vitenskap, i politikk og samfunn.
Ta det som kan være den viktigste oppfinnelsen i moderne tider:
programmerbare datamaskiner.
Den vanlige historien er at datamaskiner stammer fra militær teknologi,
siden mange av de tidlige datamaskinene var utformet spesielt
for å knekke krigskoder eller beregne rakettbaner.
Men faktisk er opprinnelsen av den moderne datamaskinen
mye mer leken,
til og med musikalsk,
enn du kanskje tenker.
Ideen bak fløyten
om å presse luft gjennom tuber for å lage lyd,
ble etter hvert modifisert til å lage det første orgelet
for mer enn 2000 år siden.
Noen fikk den strålende ideen om å utløse lyder
ved å trykke på små spaker med fingrene,
og fant dermed opp det første musikalske tastaturet.
Keyboard har utviklet seg fra orgel til klavikord til cembalo
til pianoet,
frem til midten av det 19. århundret
da en gruppe oppfinnere endelig kom på ideen
om å bruke tastaturet for å utløse bokstaver i stedet for lyd.
Den aller første skrivemaskinen
var faktisk opprinnelig kalt "den skrivende cembalo."
Fløyter og musikk ledet til enda kraftigere gjennombrudd.
For omtrent tusen år siden,
på høyden av den islamske renessansen,
utformet tre brødre i Baghdad en innretning
som var et automatisk orgel.
De kalte det "instrumentet som spiller seg selv."
Instrumentet var i grunnen en gigangtisk musikkboks.
Orgelet kunne læres å spille diverse sanger gjennom instruksjoner
kodet ved å plassere pinner på en roterende sylinder.
Og hvis du ville at maskinen spilte en annen sang,
byttet du til en ny sylinder med en annen kode.
Dette instrumentet var det første av sitt slag.
Det var programmerbart.
Konseptuelt var dette et massivt steg fremover.
Hele ideen om maskinvare og programvare
blir tenkelig for første gang med denne oppfinnelsen.
Og det utrolig sterke konseptet
kom ikke som et instrument av krig eller erobring,
eller nødvendighet i det hele tatt.
Det kom fra den rare gleden av å se en maskin spille musikk.
Ideen om programmerbare maskiner ble faktisk
holdt i live utelukkende av musikk i omtrent 700 år.
På 1700-tallet ble maskiner som laget musikm
til leketøy for eliten i Paris.
Underholdere brukte de samme kodede syliderne
for å kontrollere de fysiske bevegelsene på hva de kalte automata,
en tidlig type robot.
En av de mest kjente av disse robotene
var, du gjettet det, en automatisk fløytespiller
designet av en briljant fransk oppfinner
kalt Jacques de Vaucanson.
Og mens de Vaucanson designet robot-musikeren sin,
fikk han en annen idé.
Hvis du kunne programmere en maskin til å lage behagelige lyder,
hvorfor ikke programmere den til å veve vakre fargemønstre av stoff?
I stedet for å bruke pinnene på sylinderen til å representere musikknoter,
representerte de tråder i forskjellige farger.
Hvis du ønsket et nytt mønster på stoffet ditt,
programmerte du bare en ny sylinder.
Dette var den første programmerbare veven.
Sylindrene var for kostbare og tidkrevende å lage,
men et halvt århundre senere
fikk en annen fransk oppfinner kalt Jacquard
den strålende ideen om å bruke stemplingskort av papir
i stedet for metall-sylindre.
Papir viste seg å være mye billigere og mer fleksibelt
for å programmere innretningen.
Dette stemplingkortsystemet inspirerte den viktorianske oppfinneren Charles Babbage
til å lage sin analytiske motor,
den første ekte programmerbare datamaskinen
noensinne laget.
Og stemplingskort ble brukt av programmerere
så sent som på 1970-tallet.
Så still deg selv dette spørsmålet:
Hva var det som virkelig muliggjorde den moderne datamaskinen?
Ja, militært engasjement er en viktig del av historien,
men oppfinnelsen av datamaskinen trengte også andre byggesteiner:
musikkbokser,
leke-robotfløytespillere,
cembalo-tastaturer,
fargerike mønstre vevd inn i stoff,
og det er bare en liten del av historien.
Det fins en lang liste med verdensomveltende ideer og teknologier
som fant sitt opphav i leken:
offentlige museer, gummi,
sannsynlighetsteorien, forsikringsvirksomheten
og mange fler.
Nødvendighet er ikke alltid oppfinnelsens mor.
Den lekne sinnstilstanden er fundamentalt utforskende,
på søken etter nye muligheter i verden rundt oss.
Og den søken er grunnen til at så mange opplevelser
som begynte med enkel hygge og fornøyelse
etter hvert ledet oss til store gjennombrudd.
Jeg tror dette påvirker hvordan vi underviser skolebarn
og hvordan vi oppmuntrer innovasjon på jobb.
Men å tenke på lek og hygge på denne måten
hjelper oss også med å oppdage hva som blir neste.
Tenk på det: Hvis du satt der i 1750
og prøvde å finne ut de store forandringene i samfunnet
i det 19. og 20. århundre,
automatiske maskiner, datamaskiner,
kunstig intelligens,
en programmerbar fløyte
som underholdte eliten i Paris
ville vært et like sterkt hint som noe annet på den tiden.
Det virket som fornøyelse i beste fall,
ikke nyttig på noen seriøs måte,
men det viste seg å være begynnelsen på en teknisk revolusjon
som ville endre verden.
Du vil finne fremtiden
der folk har det mest moro.